**Сравнителен анализ на получените резултати от проведените диагностични процедури на децата от Iа група**

**входно/изходно ниво м.май 2018г.**

Първа „а“ група при ДГ №2 „Знаме на Мира“ – гр. Балчик се състои от 30 деца 16 момчета и 14 момичета. Изследвани са 29 деца. Проведените диагностични процедури през м.май обхващат наблюдение върху цялостното развитие и поведение на децата. Акцентирахме върху познавателните им способности и социални умения по посока на програмно-образователните цели, както и върху практическата ориентация, саморегулация на дейността и емоционална отзивчивост на децата.

Диагностичните изследвания имаха за цел да ни дадат обективна информация за детското развитие и отговор на следните въпроси:

* каква е степента на развитие на уменията на децата по основните образователни направления;
* как да изградим подходяща педагогическа стратегия за развитие на детето;
* как да включим и родителите като партньори в този специфичен етап от детското развитие.

Време на провеждане Измерването и оценяването на постиженията се проведе в периода 03.05.2010г 25.05.2018г

Място на провеждане в следобедни режимни моменти и в удобно за детето време и обстановка.

Организация на провеждане Диагностичните процедури провеждахме групово и индивидуално с всяко дете в собственото му социално обкръжение.

Критериите и показателите са съобразени с ДОИ в ПУВ.

Методи:

 В качеството на основни методи за установяване изходно ниво на детското развитие използвахме следните методи:

* тестови метод;
* анализ и сравнение на резултатите;
* наблюдение;

В изследването използвахме специализирани и адаптирани тестови задачи за деца от ПУВ на издателство Булвест 2000, програмна система Приказни пътечки за I група

Процедура на оценяване Резултатите от оценяването на постиженията се отчитат чрез точкова система. Оценяването на постиженията на детето се извършва на основата на получените от него точки при изпълнението на задачите. Оценката е тристепенна, като степените са: ниско равнище, средно равнище и високо равнище. Сборът от точките, сравнен с тези 3 степени формира общото равнище на постиженията на всяко дете.

Всяка задача, поставена към детето, се оценява с:

3 точки ако е изпълнена вярно;

2 точки ако се допускат грешки, ако е изпълнена частично;

1 точка при неправилен отговор или липса на отговор.

В резултат на проведените диагностични процедури предлагаме следните резултати по образователни направления:

ОБРАЗОВАТЕЛНО НАПРАВЛЕНИЕ БЕЛ

С измерване постиженията на децата в това образователно направление имахме за цел да получим обективна информация за езиковото и речево развитие и за уменията им за общуване с художествени текстове, подходящи за 3-4- годишна възраст, за да ги подпомогнем адекватно и да стимулираме разгръщането на техния образователен потенциал.

Успеваемостта на групата е 64% на изходно ниво при задоволителните 49% получени на входно ниво.

Основното ядро деца 16 е със средно равнище на постиженията. Те са с добри успехи в езиковото и речевото си развитие. Описват изобразеното на картина, разказват по картина, но допускат неточности в изказа и последователността на действията. Все още не са усвоили добре използването на разгънати синтактични конструкции за изразяване на мислите си чрез прости разширени изречения. Някои деца все още допускат неточности при произнасяне на някои звукове.

С ниско равнище на постиженията е едно дете. За съжаление констатираме, че то има съществени пропуски в езиковото и речево развитие и на изходно ниво, но то е често отсъстващо, билингв, което обяснява ниските им резултати.

С високо равнище на постиженията са 10 деца при три на входно ниво. Те смислено и граматически правилно изразяват мислите си в прости разширени изречения в съответствие с речевата ситуация. Преразказват точно части от приказки и притежават богат за възрастта си речник.

ОБРАЗОВАТЕЛНО НАПРАВЛЕНИЕ МАТЕМАТИКА

Диагностицирането на математическите познания отчете равнището на овладяване на някои познавателни действия. В това образователно направление децата отново показаха много добри резултати – от 79% входно ниво към 93 % на изходно ниво.

Отново най-малко само трима са с ниско равнище на постиженията. Имат сериозни пропуски и това ще изисква индивидуална работа с тях, стига да не отсъстват толкова често, на което ние отчитаме пропуските.

Получените резултати показват,че се запазва основното ядро от 14 деца, които са овладели предвиденото в образователното съдържание и са достигнали необходимото равнище на познавателно развитие. Тези деца са с резултат високо равнище на постиженията и с тях съществуват оптимални условия за работа в трета група.

Само седем са децата, които са със средно равнище на постиженията, което ще рече,че е налице добра основа за работа по направлението през новата учебна година.

ОБРАЗОВАТЕЛНО НАПРАВЛЕНИЕ ОКОЛЕН СВЯТ

Социалният опит на детето е неразривно свързан с индивидуалното му развитие и изразява личностната му позиция. Диагностицирането му е елемент от съвременната педагогическа практика и ни дава информация на учители и родители за актуалното състояние на детето и позволява изграждането на подходяща педагогическа стратегия.

В групата няма деца с ниско равнище.Успеваемостта на групата е висока както на входно ниво- 73%, така и на изходно ниво-91%.Само може да ни радва,че групата от деца с високо равнище на постиженията се е увеличила и са 15 при 12 на входно ниво. Те имат представи и познания за собствената си личност и хората от най-близкото си обкръжение. Проявяват емоционално-оценъчно отношение, спазват норми на безопасност. Имат представи за заобикалящото ги предметно социално-единство. Всичко това ги прави подготвени за осъществяване на възпитателно-образователната работа в следващия етап на развитие.

Девет са децата със средно равнище на познанията и постиженията при опзнаване на социалния и предметен свят, който ги заобикаля. Ние считаме, че тези деца имат добра основа за обучение в III възрастова група.

Чрез диагностичните изследвания в това образователно направление установихме усвоения обем от знания за околната среда, за характера, осмислеността, трайността и преносимостта на тези знанич.

Успеваемостта на групата на входно ниво е 55% при 72% на изходно ниво.

С ниско равнище на постиженията и тук имаме 3 деца.Отчитаме сериозни пропуски по това образователно направление.

По-голяма част от децата-14 попадат в групата със средно равнище на постиженията. Те се ориентират в неживата природа и разпознават природни явления. Различават растенията от животните и неодушевените предмети. Все още не осмислят напълно необходимостта от спазване на правила и норми на

поведение сред природата според промените в климата.Тези деца имат добра основа за работа по направлението във II възрастова група.

Високо равнище на познания и постижения за заобикалящата ги жива и нежива природа за постигнали седем от децата. Те покриха по-голяма част от критериите заложени в скалата за оценяване. С тях съществуват оптимални условия за работа.

ОБРАЗОВАТЕЛНО НАПРАВЛЕНИЕ ИЗОБРАЗИТЕЛНО ИЗКУСТВО

Диагностичните процедури по това направление са в две насоки изследване равнището на изобразителната подготовка на децата и установяване равнището на художествените им познания и умението да възприемат произведенията на изобразителното изкуство.

След анализ на получените данни отчитаме 68% успеваемост на групата при 53% на входно ниво.

При четири от децата изобразителната грамотност е на ниско равнище и подкрепата е наложителна. Те не проявяват интерес към изобразителната дейност, без помощ не разпознават отделни видове изкуство. Необходимо е да се проведат целенасочени действия и индивидуална работа с тях.

В рупата със средно равнище на изобразителна грамотност попадат 14 деца. Те имат най-обща визуална представа за видовете изобразително изкуство живопис, графика, скулптура и приложно изкуство, като допускат разбира се неточности при разграничаването им. Могат да пресъздават обекти и явления от действителността, като прилагат познати и достъпни за възрастта средства за постигане на художествена изразителност с малка подкрепа. Тази група деца са готови да продължат обучението си, но е необходимо да се оказва частична подкрепа при изпълнение на поставените изобразителни задачи.

С добра изобразителна грамотност или високо равнище на постиженията са шест деца. Изразяват емоционално и оценъчно отношение към произведенията на изобразителното изкуство и към резултатите на изобразителната дейност.

ОБРАЗОВАТЕЛНО НАПРАВЛЕНИЕ ФИЗИЧЕСКА КУЛТУРА

Вербалната оценка на физическа дееспособност на децата от I група е задоволителна.

Показатели бягане 40м; скок на дължина от място; хвърляне на топка с две ръце отгоре, хвърляне на малка плътна топка в цел.

Задоволителната оценка на групата определя средно равнище на постиженията. Основното ядро-18 деца имат добри познания за различните видове двигателна дейност. Разпознават и изпълняват естествено приложни движения лазене, хвърляне, ходене, скачане, прекатерване. Също

разпознават елементи от някои спортове футбол, тенис, бадминтон, волейбол.Разпознават положения и движения на отделни части на тялото при изпълнение на ОРУ.Това е добра основа за обучение в следващата възраст. Наличните познания и умения гарантират успешност на заниманията с двигателни дейности с по-голяма сложност.

ОБРАЗОВАТЕЛНО НАПРАВЛЕНИЕ КОНСТРУИРАНЕ И ТЕХНОЛОГИИ

Децата обичат да изработват различни предмети и изделия. Продуктите от тяхната дейност са отражение на субективното им, емоционално и оценъчно отношение към заобикалящата ги действителност.

Анализирайки особеностите на детските конструктивни, технически и битови представи и умения имахме предвид следните основни характеристики:

* натрупан конструктивен опит;
* натрупан опит за ръчна изработка на модели;
* равнище на опита за самообслужване и поддържане на ред.

Успеваемост на групата 65%.

С ниско равнище на постиженията-5 деца. Те имат значителни пропуски при разпознаване и работа с различни материали и конструктивни елементи. При изпълнението на конструктивните задачи им е необходима помощ- особено на Георги.

Единадесет деца притежават средно равнище на конструктивно-техническите представи, умения и проявяват позитивно отношение към дейността. Справят се с поставените задачи за изработване на модели и изделия с частична помощ. Проявяват стремеж и желание за прецизно и естетическо изработване на моделите.

С високо равнище на постиженията са осем деца-те имат адекватни за възрастта представи за различните материали, конструктивни елементи и умения за работа с тях. Могат самостоятелно да създават продукт или изделие по образец, като прилагат натрупания опит за ръчна изработка. Имат диферинцирани представи и умения за за самообслужване и поддържане на ред.

ИЗВОДИ

Средното равнище на постиженията на децата от I група е 84% на изходно ниво при 65% на входно ниво. Ние считаме, че съществува много добра основа за работа за овладяване на образователното съдържание според ДОС в тази възрастова група.

Основните ни насоки за бъдеща работа ще бъдат:

1.Създаване на условия за разгръщане и изява на индивидуалния потенциал на всяко дете.

2.Разгръщане на обучение с ясно изразен практически, приложен, продуктивен и пресъздаващ характер с приоритет на формиране на когнитивни и речеви умения.

3.Прилагане на педагогически технологиина овучение с ясно изразена интерактивна и иновационна насоченост, ориентирани по посока на самоутвърждаването на личността на детето и развиване на креативността му.